संघ के प्रांतीय महामंत्री श्यामवीर त्यागी के नेतृत्व में किसानों ने एसडीएम को सौंपे ज्ञापन में कहा कि केंद्र सरकार ने गेहूं का एमएसपी 1350 रुपये कुंतल घोषित किया है वह सिर्फ लागत मूल्य है लाभकारी नहीं। लोकसभा में कृषि मंत्री ने भी स्वीकार किया कि गेहूं पर गत वर्ष की अपेक्षा इस वर्ष 200 रुपयेे कुंतल अधिक लागत आई है। वहीं सरकार ने 65 रुपये कुंतल भाव बढ़ाकर किसानों के साथ भद्दा मजाक किया है। कृषि क्षेत्र में प्रत्यक्ष विदेशी निवेश और केंद्र की ओर से गठित सी रंगराजन समिति की रिपोर्ट, जिसमें चीनी उद्योग को सरकारी नियंत्रण से मुक्त करने की सिफारिश करती है किसानों को स्वीकार नहीं है। किसानों का यह भी कहना है कि चीनी मिल गन्ना समिति को प्रतिदिन 50 से 60 कुंतल का ही इंडेंट काटकर दे रही है जिसे बढ़ाकर 80 हजार कुंतल किया जाए। चीनी मिल वाले अगेती व सामान्य प्रजाति पर रिजेक्ट प्रजाति के गन्ने को भरकर दे रहे हैं जिस कारण किसान बेहद परेशान है। चेतावनी दी यदि मिलकर्मियों ने रिजेक्ट प्रजाति की पर्ची भरी को भारतीय किसान संघ सड़कों पर उतरकर आंदोलन करेगा। किसानों ने क्रय केंद्र व मिल गेट पर हो रही घटतौली को बंद करने और तलहेड़ी बस स्टेंड से पनियाली सड़क तक अलग बिजली लाइन बनाए जाने की मांग की है। ज्ञापन देने वालों में जिला महामंत्री विक्रम सिंह पुंडीर, अरविंद त्यागी, प्रमोद कुमार, शिवकुमार चौहान, ठा. राजपाल सिंह, राकेश त्यागी, पंकज त्यागी, चंदन सिंह राणा, चौ. ओमपाल सिंह, राजेंद्र फौजी, धर्म सिंह, महेंद्र सिंह, कुलदीप सैनी और मुनेश त्यागी आदि मौजूद रहे।